ไทยพบผู้ติดเชื้อโควิด-19 รายใหม่ 965 ราย ส่วนใหญ่เป็นผู้ติดเชื้อภายในประเทศ
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ (13 เม.ย.64) เพิ่มขึ้น 965 ราย เป็นผู้ป่วยรายใหม่จากระบบเฝ้าระวังและบริการ 654 ราย จากการค้นหาเชิงรุกในชุมชน 302 ราย  เป็นผู้ที่เดินทางจากต่างประเทศอยู่ในสถานที่กักกันของรัฐ 9 ราย ทำให้มีผู้ป่วยยืนยันสะสม 34,575 ราย หายป่วยแล้ว 28,288 ราย รักษาตัวอยู่ที่โรงพยาบาล 6,190 ราย ไม่มีผู้เสียชีวิตเพิ่ม โดยผู้เสียชีวิตสะสมรวม 97 คน สำหรับรายงานสถานการณ์โควิด -19 ในประเทศไทย ระลอกใหม่เดือนเมษายน ตั้งแต่วันที่ 1 - 13 เมษายน 2564 จำนวน 5,712 ราย